Knut Mørkved

For bonden og ordføreren på Høylandet, se Knut Mørkved (ordfører).

Knut Mørkved (født 29. mars 1938 i Steinkjer, død 10. november 2017 i Bærum) var en norsk diplomat.

Han var sønn av fylkesskogsjef Karl Lorentsen Mørkved og hustru Marie Mørkved. Både farfaren Lorents Mørkved, farbroren Martin Mørkved og morfaren Knut Mørkved var ordførere på Høylandet.

Etter magistergrad i statsvitenskap 1967 ble han ansatt i Utenriksdepartementet. Første stasjonering var som attaché ved den norske NATO-delegasjonen i Brussel, etterhvert som ambassadesekretær. Fra 1969 til 1972 tjenestegjorde han ved Norges ambassade i Kairo, deretter tre års tjeneste ved den norske FN-delegasjonen i New York.  Fra 1976 til 1980 var han sekretær i Stortingets utenriks- og konstitusjonskomité. Fra 1980 til 1983 var han byråsjef for FN-kontoret i Utenriksdepartementet. 

Han var ambassadør til Filippinene 1983–1988 og deretter ambassadør til Egypt 1988–1992 (sideakkreditert til Amman i Jordan, Damaskus i Syria og Khartoum i Sudan), før han ble UDs spesialkoordinator for nødhjelp. Han ble i 1996 ambassadør til Zagreb i Kroatia med sideakkreditering til Sarajevo. Han var således diplomat og ambassadør under det meste av Jugoslavia-krigene.

Referanser 

Norges ambassadører til Bosnia-Hercegovina
Norges ambassadører til Egypt
Norges ambassadører til Filippinene
Norges ambassadører til Jordan
Norges ambassadører til Kroatia
Norges ambassadører til Sudan
Norges ambassadører til Syria
Personer fra Steinkjer kommune